Carl-Emil Englund
Store norske leksikon,Språk og litteratur,Litteratur i verden,Europa,Sveriges litteratur,Sveriges litteratur 1900-1960
Carl-Emil Englund var en svensk forfatter og arbeiderdikter (se arbeiderlitteratur). Han hadde bakgrunn fra mange ulike (proletære) yrker.
Englund debuterte i 1925 med diktsamlingen Gryning. Hans melodiøse vers vever sammen klanger fra folkevisen med reportasje om skogsarbeidernes fattige tilværelse. Naturskildring, legendepreg og et sosialistisk samfunnssyn preger også hans prosaverk, blant annet Trasiga sagor (1931) og Remsor ur Norrland (1935).I 1948 tok han initiativet til Boklotteriet, som han siden ledet. Det har i stor grad bidratt til spredningen av kvalitetslitteratur, og overskuddene er blitt utdelt som priser og stipendier til svenske forfattere og kunstnere. Les mer i Store norske leksikon Sveriges litteratur arbeiderlitteratur litteratur lyrikk roman Eksterne lenker Les verk av Carl-Emil Englund hos litteraturbanken.se Utvalgte verk Gryning (1925)  Trasiga sagor (1931)  Remsor ur Norrland (1935)  Skymning blåser över moln och vatten (1945)  Vid nattens tröskel (1961)